
Narvas Raekoja 1 hoones asuvate ruumide 

tasuta kasutusse andmine 

(mittetulundusühing FREE ART)
1. ASJAOLUD JA MENETLUSE KÄIK

Linnavara- ja majandusametile laekus avaldus mittetulundusühingult FREE ART, registrikood 80189431, milles palutakse anda määramata ajaks tasuta kasutusse Narvas Raekoja 1 hoones asuvad 1. korruse ruumid nr 21, 22 rokkbändi AveNue proovide korraldamiseks.

Ruumide üldpind
 
46,9 m2
Arvestuslik üüritasu

670,65 krooni kuus

Rokkbänd AveNue on olnud alaline osaleja linna kultuuriüritustel ning esindanud Narva linna mitmete linnade ja riikide kontsertlavadel üle 10 aasta. Praegu puudub bändil alaline koht proovide tegemiseks ning palutakse Narva linna kaasabi bändile sobiva proovikoha tasuta kasutusse saamisel.
Mittetulundusühingu FREE ART avaldust arutati Narva Linnavalitsuse linnavarakomisjoni koosolekul 14.01.2009.a (protokoll nr 1) ning otsustati:
1. Anda mittetulundusühingule FREE ART, registrikood 80189431, avalikku enampakkumist korraldamata määramata ajaks tasuta kasutusse Narvas Raekoja 1 hoones asuvad 1. korruse ruumid nr 21, 22 üldpindalaga 46,9 m2 rokkbändi AveNue proovide korraldamiseks.

2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis on volikogu määruste või otsustega või valla või linna põhimäärusega pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise kord” (edaspidi ka Kord) punkti 5.1.3 kohaselt otsustuse linnavara kasutusse andmise kohta kinnisasjade kasutusse andmisel võtab vastu kohaliku omavalitsuse asutus tema bilansis oleva vara suhtes, kui linnavara antakse kasutusse määramata ajaks. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Samuti Korra punktide 46, 46.4 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse Korra punktis 7.2 nimetatud subjektidele ning vastavalt Korra punktile 47 linnavara enampakkumiseta kasutusse andmise otsustus võetakse vastu tulenevalt Korra punktist 5. Seega eelnimetatud Narvas Raekoja 1 hoones asuvad ruumide enampakkumiseta kasutusse andmise otsustus võtab vastu Linnavara- ja majandusamet, Narva linnavalitsusele tuleb aga võtta vastu otsustus antud ruumide tasuta kasutusse andmise kohta, kuna Korra punktide 7.2, 7.2.1 kohaselt üksnes linnavalitsuse korraldusega võib linnavara linnavalitsuse struktuurüksusele kasutusse anda tasuta või „Üüritasu arvestuse metoodilise juhendiga” ette nähtust madalama tasu eest tähtajaga kuni 5 aastat või määramata ajaks. 

Narva Linnavolikogu 21.06.2005 määruse nr 20/57 „Linnavara eeskiri” punkti 49 kohaselt linna nimel sõlmib kasutuslepingu kohaliku omavalitsuse asutus, kelle bilanssi nimetatud linnavara kuulub.

3. OTSUS
3.1. Anda mittetulundusühingule FREE ART, registrikood 80189431, määramata ajaks tasuta kasutusse Narvas Raekoja 1 hoones asuvad 1. korruse ruumid nr 21, 22 üldpindalaga 46,9 m2 rokkbändi AveNue proovide korraldamiseks. 
3.2. Linnavara- ja majandusametil sõlmida mittetulundusühinguga FREE ART punktis 3.1 nimetatud ruumide tasuta kasutusleping. 
4. RAKENDUSSÄTTED

4.1. Linnavara- ja majandusametil teha korraldus teatavaks mittetulundusühingule FREE ART.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates korralduse teatavakstegemist.

